Metodický list - Hovorme o jedle 2015

Špeciálna základná škola pre žiakov s telesným postihnutím, 

Matúškova 1631, Dolný Kubín

Denná téma: Cukry - prečo sú dôležitou súčasťou výživy. Niečo zaujímavé o mede.

Cieľ, zameranie aktivity: Inovatívnymi metódami sprostredkovať deťom základné informácie o mede. Pôvod, využitie  a význam medu pre zdravie. Vyvolávať a podporovať aktívnu účasť žiakov pri budovaní a rozvoji spôsobilosti k vhodnému         výberu potravín, upevňovať základné stravovacie návyky. Prebúdzať v nich pocit zodpovednosti za  ochranu životného prostredia.
1. Vyučovací predmet: Integrované tematické vyučovanie  predmetov podľa rozvrhu v triede špeciálnej základnej školy  so spojenými ročníkmi  I. stupňa – A a B variant. 

Téma: Deň s Meduškou.
Slovenský jazyk a literatúra: Sledovanie krátkeho animovaného príbehu. Pomenovanie hlavných postáv. 
Matematika: Geometrické tvary. Počítanie do 20.

Rozvíjanie grafomotorických zručností: Grafické cviky. Odpis krátkeho textu.
Rozvíjanie komunikačných schopností a Vecné učenie: Beseda so včelárom

Pracovné vyučovanie: Príprava jednoduchých raňajok: chlieb s maslom a medom, čaj s medom.  Príprava mrkvovo-jablkového šalátu ochuteného medom. 

Výtvarná výchova: Maľovanie – Usilovné včielky.
2. Pomôcky: pracovné listy, potraviny k príprave raňajok a šalátu,
                              temperové farby, štetce, tuš, pero, bublinková fólia
3. Príprava:

· príprava pomôcok

· pozvanie včelára na besedu

· zistenie informácie od rodičov o možnej alergii detí na med

· vyhľadanie vhodných textov na počúvanie a prepis primerane veku a stupňu mentálneho postihnutia, príprava pracovných listov
4. Postup:
Aktivita č. 1
„Deň s Meduškou“ sme začali prípravou jednoduchých raňajok, pri ktorej žiaci primerane svojim schopnostiam a zručnostiam aktívne participovali. Rozprávali sme sa o tom, aké je dôležité  raňajkovať a o vhodných potravinách na ich prípravu. Med je zdroj energie. Na otázku o pôvode medu žiaci odpovedali: „Kupujeme v obchode:“ 
Aktivita č. 2

Sledovanie animovaného príbehu „Meduškine narodeniny“                                     zdroj: https://www.youtube.com/watch?v=WoaiHM753OU
Pomenovanie hlavných postáv. Rozprávanie o živote hmyzu na lúke. Včela medonosná je užitočná. – dáva nám med, včeliu kašičku, vosk, propolis a opeľuje kvety. Aj včelí jed sa využíva v prospech človeka.  
Aktivita č. 3

             Riešenie matematických úloh – rozdelenie žiakov na skupiny podľa ročníkov. 

A. skupina: Utvrdzovanie poznatkov o geometrických tvaroch –  rozlišovanie, pomenovanie, vyfarbovanie podľa zadania. /Pracovný list č. 1/
B. skupina: Počítanie do 20, rozklad čísel na desiatku a jednotky /Pracovný list č. 6/
            Aktivita č. 4

             Príprava mrkvovo-jablkového šalátu ochuteného medom na desiatu. Žiaci s pomocou 

             učiteľky nastrúhali mrkvu a jablká, dochutili lyžicou medu a zamiešali. 
 Aktivita č. 5

              Rozvíjanie grafomotorických zručností

              A skupina -  Pracovné listy č. 2, 3, 4, 5 

              B skupina – Prepis úryvku básne Ľ. Podjavorinská: Medový hrnček
Pije včielka, chtivo pite,
u kašky i u ľalie
sladký zberá peľ i mok –
už má plný hrnčíčok!

Letí včielka poľom v lese,
hrnčíček si s medom nesie,
keď tu kopŕc! premilá
hrnčíček si rozbila!

Rozbila, jaj! hrnček, sklienku,
rozliala si medovienku –
Poďte, kto má medík rád,
poďteže si pochutnať!

Aktivita č. 6

              Beseda so včelárom. Dozvedeli sme sa základné informácie o včelárstve, o význame  

              včiel pre život na Zemi a o liečivých účinkoch medu.
             Aktivita č. 7


Maľovanie – Usilovné včielky.
      Postup: Žiaci naniesli štetcom  žltú  farby na obdĺžnik  z bublinkovej fólie  veľkosti 
      výkresu.  Urobili odtlačok na biely výkres. Vznikol obrázok kresbou podobný 

      včeliemu plástu. Po zaschnutí kreslili tušom malé včeličky. Z výtvarných prác žiakov 

      všetkých tried sme zhotovili výstavku pod názvom „Chutné maľovanie“.
5. Zhrnutie 
            Naučili sme sa že:
Med je produkt včiel.

Med je prírodný zdroj rýchlo dostupnej energie.

Med je skvelý posilňovač imunitného systému.

Med je prírodný liek na mnohé zdravotné problémy.
Odporúčaná denná dávka medu pre deti je približne 1 až 2 čajové lyžičky v závislosti od veku.
6. Prílohy:

Pracovné listy k aktivitám 
Príloha č. 1 

Pracovný list č. 1


[image: image1.emf]    Vyfarbi si obrázok           hnedá                                       čierna                                    modrá  


Príloha č. 2 

Pracovný list č. 2


[image: image2.emf]Nájdi včielkam cestu domov  


Príloha č. 3
Pracovný list č. 3


[image: image3.emf]Nájdi, na ktorý kvietok sadnú včielky  


Príloha č. 4
Pracovný list č. 4


[image: image4.emf]Vyznač cestičku, po ktorej sa dostane včielka ku kvietku  


Príloha č. 5
Pracovný list č. 5

Príloha č. 6
Pracovný list č. 6

